Chagas sykdom

Chagas sykdom er en parasittsykdom som forårsakes av flagellaten Trypanosoma cruzi og har rammet mellom 16 og 18 millioner mennesker i Latin-Amerika og USAChagasteger, Tidsskrift for Den norske legeforening, hentet 01.03.0214 . Vertsdyret er diverse mindre pattedyr som lever i skogen, hunder og katter og spesielt i områder med høy sykdomstetthet, selv mennesker. Vektoren for sykdommen er rovteger av gruppen chagasteger Chagasteger, Tidsskrift for Den norske legeforening, hentet 01.03.0214  (Triatominae). Smitten overføres ved at nebbmunnen biter sovende mennesker. Sykdommen kan også overføres ved blodoverføring, transplantasjon og under svangerskap. På grunn av dette er alle som er født i Amerika sør for USA utelukket fra å bli blodgivere i Norge. Parasittene kan medføre infeksjon i nervesystemet, fordøyelsen og i muskelceller i hjertet.

Dødeligheten er på cirka 10 %. Sykdommen kan føre til vekst av hjertet som siden kan lede an veien mot en hjertesvikt.

Sykdommen forekommer i Amerika, fra sydlige USA til sydlige Argentina.

Chagas sykdom er oppkalt etter den brasilianske legen Carlos Chagas, som beskrev den i 1909.

Referanser

 Kilder 
 – Epidemiology of Chagas Disease (Memorias do Instituto Oswaldo Cruz, Vol. 94, Suppl. I, 1999). 
 – Trypanosomiasis, American (Centers for Disease Control & Prevention, National Center for Infectious Diseases, Division of Parasitic Diseases) 

Kategori:Insektbårne sykdommer